پروفیسر_ڈاکٹر_نسیم_اختر
پروفیسرڈاکٹر نسیم اخترڈائریکٹر سرائیکی ایر یاسٹٹدی سنٹر ملتان مترمہ پروفیسر ڈاکٹر نسیم اختر کا شمار وسیب کی نامور ادبی اور تحقیقی شخصیات میں ہوتا ہے انہیں سرائیکی زبان وادب میں پہلی خاتون پی ایچ ڈی ڈگر ی لینے کا اعزاز حاصل ہے ۔ آپ کی پیدائش 5جولائی 1974ء کو ڈیرہ غازی خان میں ہوئی آپ کاتعلق بلوچ فیملی سے ہے آپ کے والد کانام سردار نبی بخش خان تھا وہ بلوچی اور سرائیکی  دونوں زبانین بولتے تھے آپ کے والد سردار  نبی بخش خان اپنے علاقے کے نمبردار  اور زمیندار تھے   آپ کا بہن بھائیوں میں دوسرا نمبر ہے  ۔ معاشرہ جتنا بھی ترقی یافتہ ہونے کا دعوی کرلے لیکن یہ بات تو سچ ہے کہ ہمارے سماج  میں اب بھی لڑکیوں کے لئے تعلیم کے حصول کے لئے مشکلات کا سامنا کرنا پڑ رہا ہے۔ہمارے ہاں تعلیم کی راہیں کبھی بھی لڑکیوں کے لئے آسان نہیں رہیں اور ہر وقت چیلنج درپیش رہتاہے۔ بڑے  شہروں اور جدید آبادی کے ساتھ ڈیرہ غازیخان جیسے پسماندہ قبائلی نظام کے رسم ورواج میں جکڑے علاقے کی لڑکیوں کو کس طرح سے تعلیم حاصل کرنے میں دشواری ہوتی ہوگی  اس سے آپ بخوب ہی اندازہ لگا سکتے ہے  لیکن جب حوصلے جوان ہوں اور ارادے پختہ ہمت ہوتو مشکلات آخر سمٹ ہی جاتی ہیں   ۔زندگی جہد مسللل کا نام ہے، اگر انسان چاہے وہ مرد ہو یا عورت کسی بھی کام کو پایہ تکمیل تک پہنچانے کی تھان لے اور اسے کرنے کیلئے خلوص نیت و محبت سے آگے بڑھتا رہے تو ایک نہ ایک دن اسے منزل مل ہی جاتی ہے ۔  اور ایسے علاقوں سے بھی ایسے گوہر نایاب تراشے   جاسکتے  ہیں جن پر معاشرہ فخر کرتاہے' جواس سماج کے لئے مثال ہیں ۔ سرائیکی وسیب کی محرومیا ں اور مسائل جہاں دنیا بھر میں  اپنی الگ پہچان رکھتے ہیں وہاں پر اس مردم خیز خطے نے بہت سارے ایسے افراد کو جہنم دیاہے جہنوں نے اپنی محنت اور جہد وجہد کے بل بوتے پر ناممکن کامو ں کو بھی ممکن کر دکھایا ، انہی میں ایک نام  ڈیرہ غازی خان سے تعلق رکھنے والی "نسیم اختر " جو اب ڈاکٹر نسیم اختر ہیں اور بہاءالدین زکریا یونیوسٹی کے سرائیکی ایریا سٹٹد ی سنٹر  کی ڈائریکٹر ہے کا نام بھی شامل ہے  ۔ سرائیکی ایریا سٹٹدی سنٹر میں 'بی ایس ' ایم اے ' ایم فل کلاسوں کو پڑھا جارہاہے اور جلد ہی پی ایچ ڈی کی کلاسز کا بھی  آغاز  ہونے والا ہے ۔ ڈاکٹر نسیم اختر نے اپنی ابتدائی تعلیم اپنے آبائی محلہ ایم سی پرائمری سکول نمبر 9 سے حاصل کی ۔ گورنمنٹ گرلز ہائی سکول نمبر 2 ڈیرہ غازی خان سے میٹرک کا امتحان اچھے نمبروں سے پاس کیا اور سکالر شب کی بھی حقدار ٹھہریں ۔ گورنمنٹ کالج برائے خواتین ڈیرہ غازی خان سے بی اے کا امتحان پاس کیا اس کے بعد ایم اے انگلش  میں داخلہ لیا اور ساتھ ایم اے اردو بھی پاس کرلی۔ اس کے بعد ایم اے سرائیکی پاس کی اس کے بعد سرائیکی ادب میں ایم فل اور پھر  آپ نے پی ایچ ڈی کی جو سرائیکی ادب پر عالمی ادبی تحریکوں کے اثرات کا جائزہ آپ کاتحقیقی مقالہ تھا (جدید سرائیکی شاعری پر صنفی لحاظ سے عالمی ادبی تحریکوں کے اثرات بے شمار ہیں لیکن موضوعات کے لحاظ سے جدید سرائیکی شاعری کے موضوعات وسیبی ، زمینی ہیں جوکہ اس کے کلچر سے تعلق رکھتے ہیں ) اور آپ کا سرائیکی زبان وادب میں پہلی خاتون پی ایچ ڈ ی کرنے کا اعزاز بھی آپ کو حاصل ہے۔ آپ نے نہ صرف تعلیم میں بہترین کااگردگی کی حامل رہی ہیں بلکہ کھیلوں میں بھی تعلیم کی طرح مسلسل کامیابیاں حاصل کی ہیں  ۔ کالج میں والی بال '' کی بہترین کھلاڑی رہی ہے  کالج کے مقابلوں میں اتھلیٹ بھی رہی ہے 4 سال تک پاکستان انٹر کالج  لیول تک میچز کھیلے اور بی اے کے بعد یہ سلسلہ ختم کیا۔ آپ کی سلیکشن پہلے بطور لیکچرار ایجوکیشن کالج ملتان میں ہوئی۔ ڈاکٹر نسیم اختر نے جنوری 2007ء میں بہاء الدین زکریا یونیورسٹی ملتان کو جوائن کیا بطور استاد ان کی قابلیت اور لیاقت کا نہ صرف سرائیکی ایریا سٹٹدی سنٹر بلکہ پورا کیمپس معترف ہے ۔ اور اسی قابلیت کی بنا پر آج وہ سرائیکی ایر یا سٹٹدی سنٹر کی ڈائریکٹر ہے اور یہ سنٹر آپ کے  ڈائر یکڑ  بننے پر   مزید زیادہ ترقی کرگا ۔ ڈاکٹر نسیم اختر نے بے شمار تصانیف لکھی ہے جن میں  ،میں تووہ ہوں ،1998ء  ،سرائیکی ثقافت،  2006ء،گوشہ  عتیق فکری،2007ء، دیوان عارض معہ ، ڈوہڑجات احمد یارفریدی،2008ء، اماں سئیں ،2008ء، چولستان لوک کہانیاں،2009ء ، آپا صفیہ کا تیسرا آنسو،2010ء، سچل سرمست کا سرائیکی کلام،2011ء، سرائیکی افسانے وچ خواتین دے مسائل ،2012ء، سرائیکی ضرب الامثال اور سرائیکی وسیب،2014ء، ذبح نامہ،2015ء، اور دیوان سید ولایت شاہ بخاری2016ء،ان کے علاوہ  درجنوں مقالات بھی شامل ہیں۔ ڈاکٹر نسیم اختر کی شخصیت باغ و بہار اور پر وقارہے ان کئی ادبی جہتیں ہیں ۔ تنقید، تحقیق وتدوین اور ترجمہ نگاری کے ساتھ تخلیقی ادب سے بھی وابستہ ہیں بطورشاعر ہ آپ کی نظموں کامجموعہمیں تووہ ہوںچھپ چکاہے۔جن میں اُن کی فکری اور فنی گہرائی دیدنی ہے بطورشاعرہ ڈاکٹرنسیم اختر ،ن،م، راشد کے فکری قبلے سے تعلق رکھتی ہیں آپ کی تحقیق کردہ نظمیں تھل پیندبرداری کی عکاسی اور روایتی اسلوب  کی حامل ہیں  بطور شاعرہ اُنہوں نے خواتین کےمسائل اور داخلی جذبوں کوموضوع بناکر اپنی شاعری میں وسیب کی عورتوں کے حقوق کی بات کی گئی ہے اور منفی اختیارات کی نفی کی ہے۔ ترجمے کے فن میں آپ کا شاہکارسرائیکی ثقافت ہے پروفیسرجاوید احسن کی کتاب سرائیکی ثقافت کوآپ نے رواں اسلوب میں ترجمہ کیاہے احمد غزالی کی کتاب  چولستانی لوک کہانیاں  کو بھی تخلیقی ایچ  سے سرائیکی کے قالب میں ڈھالہ ہے آپ کا پیش کردہ ترجمہ تخلیقی گذار کا حامل ہے بطور مترجم آپ کا خصوصی وصف یہ ہے کہ زبان وبیان پہ گرفت رکھتی ہے  آپ ایک محنتی ، ذہن اور متحرک تخلیق کار ہیں ۔ تحقیق و تدوین پر بھی آپ گرفت رکھتی ہے  آپ نے سرائیکی کے عظیم شاعر جوکہ تاریخ کے اوراق میں دب چکے تھے  ۔ سید ولایت شاہ بخاری کو ان تھک تحقیقی کاوش سے پھر سے زندہ کیا آپ کی تحقیق و تدوین پر مبنی کتاب دیوان سید ولایت شاہ بخاری  سرائیکی شاعری کا گم گشتہ باب آپ کامثالی کارنامہ ہے چھٹی صدی ہجری کی یادگار سرائیکی شاعری  بعنوان ذبح نامہ حصرت اسماعیل کی تدوین کو کرکے کارہائے نمایاں  سرانجام  دیا سرائیکی ضرب الامثال کا تحقیقی تنقیدی مطالعہ آپ کا فکری شاہکار اور بے حد کمال کی کتاب ہے سچل سرمست اور روحل فقیر یہ آپ کی کتابیں ادب پروری اور کتاب دوستی کی عمدہ مثالیں ہیں  اور  وسیب کیے ساتھ محبت کااظہاربھی  اس وقت تک  جو مطبوعہ کتابیں وسیب کو دے چکی ہے  آپ کے سندھی اور سرائیکی ادب پر کئے گیے  کام پر اسلم رسولپوری کہتے   ہیں ۔تحقیق اور تنقید کا کام اپنی جگہ ایک وقت طلب کام ہے پروفیسر ڈاکٹر نسیم اختر صاحبہ نے سندھی اور سرائیکی کے ساتھ دیگر زبانوں کے شاعروں کے حوالے سے جوکام کیاہے وہ انتہائی اہمیت کا حامل ہے ۔